**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О ПРОМЕНИ СТАТУТА ОПШТИНЕ МЕРОШИНА**

1. У поступку припреме акта о промени Статута општине Мерошина, Привремени орган општине Мерошина спроводи јавну расправу о Нацрту Одлуке о промени Статута општине Мерошина (у даљем тексту: Нацрт Одлуке о промени Статута).

2. Нацрт Одлуке о промени Статута саставни је део овог Програма.

3. Јавна расправа о Нацрту Одлуке о промени Статута, спровешће се у периоду од 08.02.2020. године до 18.02.2020. године.

4. Програм јавне расправе о Нацрту Одлуке о промени Статута са Нацртом одлуке о промени Статута, објављује се на интернет страници Општине Мерошина ***www.merosina.org.rs*** и огласној табли општине Мерошина.

5. Предлози, сугестије и мишљења грађана и осталих учесника у јавној расправи могу се доставити путем електронске поште на адресу **opstinamerosina@gmail.com** или поштом на адресу: Општина Мерошина, ул. Цара Лазара бр.17, 18252 Мерошина, са назнаком – „За јавну расправу о Нацрту Одлуке о промени Статута општине Мерошина“, најкасније до 18.02.2020. године до 12,00 часова, на посебном обрасцу који ће се објавити на сајту општине Мерошина.

6. Јавни позив за учешће у јавној расправи упутиће се грађанима, удружењима, стручној и осталој јавности и исти ће се објавити на интернет страници Општине Мерошина *www.merosina.org.rs*.

7. По окончању јавне расправе Општинска управа општине Мерошина, надлежно Одељење ће анализирати све предлоге и сугестије учесника у јавној расправи и на основу тога сачинити извештај о спроведеној јавној расправи, који ће се објавити на интернет презентацији општине Мерошина.

Број:110-98

У Мерошини, дана 07.02.2020.године

**ПРИВРЕМЕНИ ОРГАН ОПШТИНЕ МЕРОШИНА**

**ПРЕДСЕДНИК,**

**\_\_\_\_\_\_\_\_\_\_\_\_\_\_\_**

**др Сања Стајић**